**Jegyzőkönyv a Szakbizottság emailen keresztül meghozott döntéseiről**

**2022. 07.31**

Tekintettel arra, hogy 2022.07. 18-án dr. Varga Katalin szövetségi kapitányi pozíciójáról lemondott, a Szakbizottság email csoportban megtárgyalta a felvetődött javaslatokat, és 4 igen szavazattal, 2 nem szavazattal, 1 tartózkodással meghozta az alábbi

**2022/8. sz. szakbizottsági határozatot**

A Szakbizottság megbízza Fekete Róbertet, hogy a soron következő közgyűlés időpontjáig a szövetségi kapitányi feladatokat lássa el.

A Szakbizottság szintén email csoportban megtárgyalta Gedeon Tamás javaslatát. Gedeon Tamás javaslatában elmondta, hogy az elmúlt 7 évben Távlovagló és Távhajtó tartalomfejlesztési és országos média stratégiát dolgozott ki, melynek célja a szakág népszerűsítése, és ismeretterjesztő tevékenysége. A gyakorlatban működő stratégia elkészítésével, és a sportág arculatának megalkotásával is támogatta a sportágat. Célja, hogy kerüljön a sportág méltó helyére a médiában, továbbá a népszerűsítés, az elkötelezett és visszatérő nézőközönség növelése, megismertetni és megszerettetni a sportágat, valós képet mutatni a sportág szépségeiről, ösztönzés a sportág kipróbálására, támogatók és szponzorok szimpátiájának elnyerése, ezáltal új kapuk megnyitása a sportág előtt. Kérte, hogy a Szakbizottság nyilvánítsa ki, hogy a gyakorlatban működőképes média stratégia kivitelezését támogatja a Távlovagló és Távhajtó sportág népszerűsítése céljából és az ehhez szükséges források megszerzését kezdeményezi.

A szakbizottság megtárgyalta, hogy ilyen források, illetve bármilyen plusz forrás megszerzését tudja-e bárhol kezdeményezni, illetve, hogy milyen gyakorlati segítségről lehet szó, majd 0 igen, 4 nem szavazattal és 3 tartózkodással meghozta az alábbi

**2022/9. sz. Szakbizottsági határozatot**

A Szakbizottság Gedeon Tamás javaslatát elutasítja, mert bár a kitűzött célokat fontosnak tartja és Gedeon Tamás munkáját nagyra értékeli, nem tudja, miben tudná támogatni a gyakorlatban a stratégia kivitelezését, illetve nem tudja források megszerzését kezdeményezni.